(Daniel Hevier: Naháňačka áut, Bratislava: [Hevi](https://www.mestskakniznicabojnice.sk/include/search-knihy.php?s=Hevi&w=vydavatel), [1993](https://www.mestskakniznicabojnice.sk/include/search-knihy.php?s=1993&w=rok))

**DÁMA SA NEMÁ BIŤ**

Daniel Hevier

Dáma sa nemá biť,

hovoria rodičia..

Ja však vždy vrátim len,

čo mi kto požičia.

Napríklad Alino,

ten je fakt strelený.

Skúsil ma potknúť dnes.

Hneď ležal na zemi.

S rozbitým kolenom

a s novou modrinou

skončilo priateľské

stretnutie s Olinou.

Dáma sa nemá biť,

to len tak tárate,

veď všetky baby dnes

chodia na karate.

Nedám sa urážať.

Bijem sa zas a znova.

To musíš guráž mať,

keď chceš byť MAKEPEACOVÁ.